stanford-oval/wikipedia huggingface dataset:
Siroleuat

| Compsognathidae |
| --- | --- |
 Compsognathus
 Jurakausi – Liitukausi 151–108 Ma  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Kladi::  Tetanurae
Kladi::  Coelurosauria
Heimo::  †Siroleuat Compsognathidae  Cope, 1871
Alaryhmät
 †Beipiaognathus  †Compsognathus  †Huaxiagnathus  †Scipionyx  †Sinocalliopteryx  †Sinosauropteryx 
Katso myös
   Siroleuat Wikispeciesissä   Siroleuat Commonsissa 
Infobox OKNimi-testi OK: 
Siroleuat (Compsognathidae) on sukupuuttoon kuollut petodinosaurusten heimo. Ryhmän jäsenet elivät 151–108 miljoonaa vuotta sitten myöhäisjurakaudelta varhaisliitukaudelle. Siroleuat olivat pienikokoisia ja vikkeliä, pieniä eläimiä metsästäviä petoja. Niillä oli ontoista luista koostuva kevytrakenteinen ruumis sekä pitkä häntä, joka toimi tasapainoelimenä. Siroleuoilla oli luultavasti yksinkertaisia, pörröisiä ja untuvamaisia höyheniä, jotka lämmittivät niiden ruumista. Heimon dinosaurukset olivat sukua lintujen esi-isille. Ryhmän nimesi Edward Drinker Cope vuonna 1871.
Vuonna 1996 Kiinasta löydetty, varhaisliitukaudella elänyt ryhmän jäsen Sinosauropteryx oli ensimmäinen löydetty höyhenpeitteinen dinosaurus. Vuonna 2010 julkaistussa tutkimuksessa paleontologit olivat tutkineet dinosauruksen fossiloituneita höyheniä ja löytäneet niistä väriä tuottavia melanosomeja, joiden perusteella Sinosauropteryxillä päätellään olleen valkoista sekä punaruskeaa tai oranssia väriä. Dinosauruksen häntä oli raidallinen.
Kuvagalleria

Compsognathus
Sinosauropteryx
Huaxiagnathus
Siroleukoja kokovertailussa ihmisen kanssa.
Roxy Beaudro

| Roxy Beaudro |
| --- | --- |

Henkilötiedot
Syntynyt: 29. helmikuuta 1884 Red Lake Falls, Minnesota
Kuollut: 10. helmikuuta 1960 (75 vuotta) Barrie, Ontario, Kanada
Kansalaisuus:   Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  175 cm
Pelaajaura
Pääsarjaura:  1896–1917
Aik. seurat:  Kenora Thistles Toronto 228th Battalion
Kenora Thistlesin joukkue kaudella 1905-06 (Roxy Beaudro kolmantena vasemmalta)
Roxy (Rocque) Francis Beaudro (29. helmikuuta 1884 – 10. helmikuuta 1960) oli yhdysvaltalainen jääkiekkoilija, joka pelasi laitahyökkääjänä. Beaudro voitti Stanley Cupin vuonna 1907 Kenora Thistlesissä.
Ura

Beaudro syntyi Yhdysvalloissa Minnesotan osavaltion Red Lake Fallsissa. 1890-luvun alussa hän muutti Kanadaan, Ontarion Rat Portageen. Nuorena hän kiinnostui jääkiekosta ja liittyi vuonna 1896 paikalliseen juniorijoukkueeseen yhdessä tulevien Hall Of Fame -jäsenten Tommy Phillipsin, Si Griffisin, Billy McGimsien ja Tom Hooperin kanssa.
Beaudro pelasi Kenora Thistlesin edeltäjä Rat Portage Thistlesissä vuodet 1896–1907, pelaten tuona aikana viidesti Stanley Cupista vuosina 1903, 1905 ja kolmesti vuonna 1907. Vuonna 1907 Beaudro lopetti uransa mutta palasi yhdeksän vuoden tauon jälkeen pelaten kahdeksan ottelua puolustajana National Hockey Associationin Toronto 228th Battalionissa ennen liittymistään Yhdysvaltojen armeijaan ensimmäisessä maailmansodassa. Beaudro kuoli Ontarion Barriessa 10. helmikuuta 1960.
Beaudro teki ratkaisumaalin toisessa Stanley Cup -ottelussa tammikuussa 1907 Montreal Wanderersia vastaan.
Rupia

Rupia (₨ tai Rs.) on yleinen rahan nimi Etelä-Aasiassa. Se on käytössä muun muassa Intiassa, Pakistanissa, Sri Lankassa, Nepalissa, Mauritiuksella, Indonesiassa ja Seychelleillä. Intian ja Pakistanin rupia jakaantuu sataan paisaan.
Sanan alkuperä on sanskritissa, ja se tarkoittaa hopearahaa.
Valtiot joissa rupia on käytössä

| Valtio | Valuutan nimi | ISO 4217 koodi | Arvo  1 euroon  (tammikuu 2024) | Perustettu |
| --- | --- | --- | --- | --- |
|  Intia | Intian rupia | INR | &&&&&&&&&&&&&077.069000077,69 | 1540 |
|  Indonesia | Indonesian rupia | IDR | &&&&&&&&&&015010.051000015 010,51 | 1949 |
|  Malediivit | Malediivien rufiyaa | MVR | &&&&&&&&&&&&&015.039000015,39 | 1945 |
|  Mauritius | Mauritiuksen rupia | MUR | &&&&&&&&&&&&&043.03000043,03 | 1876 |
|    Nepal | Nepalin rupia  | NPR | &&&&&&&&&&&&0143.0740000143,74 | 1932 |
|  Pakistan | Pakistanin rupia | PKR | &&&&&&&&&&&&0271.0350000271,35 | 1947 |
|  Seychellit | Seychellien rupia | SCR | &&&&&&&&&&&&&014.040000014,40 | 1976 |
|  Sri Lanka | Sri Lankan rupia | LKR | &&&&&&&&&&&&0292.0460000292,46 | 1885 |
Reichsbürgerbewegung

Saksan valtakunnan rajat vuonna 1937
Reichsbürgerbewegung ("Valtakunnankansalaisliike") tai Reichsbürger ("Valtakunnankansalaiset") on nimitys saksalaiselle liikkeelle, joka kiistää Saksan liittotasavallan laillisuuden ja pitää sitä toisen maailmansodan liittoutuneiden luomana korporaationa. Liikkeen perustajana pidetään rautatietyöntekijä Wolfgang Ebeliä, joka alkoi vuonna 1985 työpaikastaan erottamisensa jälkeen kutsua itseään Saksan kansleriksi ja kotiaan Saksan keisarillisen hallituksen komissariaatiksi.
Reichsbürger-liike kasvoi merkittävästi Euroopan pakolaiskriisin ja koronaviruspandemian seurauksena. Reichsbürger-liike myös läheni Yhdysvalloista peräisin olevaa QAnon-salaliittoteoriaa pandemian alettua, ja liikkeiden omat viestintäkanavat Facebookissa ja Telegramissa yhdistyivät vuonna 2020.
Samankaltaista liikehdintää on myös Itävallassa, missä poliisi huhtikuussa 2017 pidätti 26 aktivistia, jotka olivat itse aikoneet "pidättää" ja "tuomita" laittomasti joukon ihmisiä. Reichsbürger-liike muistuttaa myös läheisesti Yhdysvalloissa levinnyttä suvereenien kansalaisten liikettä.
Toiminta

Reichsbürgerbewegungiin kuuluvat ovat valmistaneet omia passejaan ja ajokorttejaan. Niillä ei ole laillista asemaa, ja niiden valmistaminen on Saksan liittotasavallan lain vastaista.
Liikkeeseen kuuluvat eivät suostu maksamaan Saksan liittotasavallalle veroja. Osa jäsenistä on julistanut perustetuiksi Saksasta erillisiä itsenäisiä alueita, joiden nimiä ovat olleet muun muassa "Saksan toinen keisarikunta" ja "Preussin vapaavaltio".
Liikkeellä on hallussaan suuria määriä aseita. Vuonna 2016 eräs liikkeen jäsen tappoi poliisin, joka osallistui jäsenen yli 30:n laittomasti kootun asekokoelman takavarikointiin.
Koronaviruspandemian alkamisen jälkeen liikkeen jäsenet ovat olleet osallisena Saksaan määrättyjä karanteenioloja vastaan suunnatuissa mielenosoituksissa.
Joulukuussa 2022 Saksan poliisi teki laajan ratsian liikkeen jäsenistön keskuuteen epäillen heitä aseellisen hyökkäyksen valmistelusta maan parlamenttiin. Yli 130 kiinteistöä ratsattiin 3000 poliisin voimin ja pidätyksiä tehtiin 25.
Jäsenet

Reichsbürger-liikkeeseen kuuluu useita kilpailevia ryhmittymiä, joita johtavat itse itsensä johtajiksi julistaneet henkilöt. Eräs heistä on "Saksan kuninkaana" esiintyvä Peter Fitzek, joka hallitsi käytöstä poistettua sairaalaa ja perusti laittomasti oman pankkinsa. Hän on myös toimittanut omaa terveysvakuutuspalveluaan ja valmistanut omaa valuuttaansa. Fitzekin itsensä mukaan hänellä on noin 5 000 "kansalaista". Fitzek tuomittiin heinäkuussa 2023 kahdeksaksi kuukaudeksi vankeuteen järjestyksenvalvojan pahoinpitelystä.
Vuonna 2018 Saksan sisäministeriö arvioi Reichsbürgereita olevan maassa noin 19 000. Näistä noin 950 olisi äärioikeistolaisia ekstremistejä. Aiemmin samana vuonna sanomalehti Der Spiegel uutisoi, että liikkeen kannattajia on myös Saksan poliisissa ja asevoimissa.
Reichsbürgerit ovat pääosin yli 50-vuotiaita ja heillä on taustaa maan heikosti menestyvien väestöryhmien piirissä.
Reichswehr

| Reichswehr |
| --- | --- |
 Reichswehrin lippu (1921-1935).
Toiminnassa:  1919–1935
Valtio:   Weimarin tasavalta  Natsi-Saksa (lyhyesti)
Aselajit:  Reichsheer Reichsmarine
Komentajat
Tunnettuja komentajia:  Hans von Seeckt
Reichswehr (suomeksi käytetty myös nimitystä Saksan valtakunnanpuolustus) oli Saksan asevoimien nimi vuodesta 1921 vuoteen 1935, jolloin kansallissosialistinen hallitus nimesi sen uudelleen Wehrmachtiksi (Puolustusvoima). Versailles’n rauhansopimus rajoitti armeijan koon 100 000 mieheen, mikä oli huomattava lasku vuodesta 1913, jolloin se koostui 780 000 sotilaasta. Tämä vaikutti miehistön laatuun positiivisesti: vain parhailla miehillä oli mahdollisuus jäädä armeijaan. Yhteensä noin 400 000 sotilasta palveli Reichsheerissä sen olemassa olon aikana.
Taustaa

Ensimmäisen maailmansodan päätyttyä Saksan keisarikunnan joukot hajaantuivat ja niiden miehistö palasi kotiin yksin tai pienissä ryhmissä. Monet liittyivät vapaaehtoisista koottuihin puolisotilaallisiin vapaajoukkoihin (Freikorps), joiden tehtävänä oli turvata yhteiskuntarauhaa vallankumouksellisessa Saksassa sekä turvata valtakunnan raja-alueita 1918–1923.
Perustaminen

Nuoreen Weimarin tasavaltaan perustettiin 6. maaliskuuta 1919 Vorläufige Reichswehr (”väliaikainen valtakunnanpuolustus”), joka koostui Vorläufige Reichsheerista (”väliaikainen valtakunnanarmeija”) ja Vorläufige Reichsmarinesta (”väliaikainen valtakunnanlaivasto”). Saksalla ei saanut olla ilmavoimia Versailles’n rauhan rajoitusten mukaisesti. Maavoimiin kuului aluksi 43 prikaatia.
30. syyskuuta armeija uudelleenjärjesteltiin Übergangsheeriksi (”väliaikainen armeija”). Joukkojen määrä laskettiin 20 prikaatiin. Maavoimissa palveli noin 400 000 miestä, mikä väheni edelleen toukokuuhun 1920 mennessä puoleen. Samalla organisaatio muutettiin käsittämään seitsemän jalkaväki ja kolme ratsuväkidivisioonaa. Prikaatit korvattiin rykmenteillä 1. lokakuuta ja miesmäärä laski rauhansopimuksen mukaiseen 100 000:een. Tämä vaihe kesti 1. tammikuuta 1921 asti, jolloin Reichswehr perustettiin virallisesti.
Berliinissä sijainnut yleisesikunta 1 johti neljää jalkaväkidivisioonaa ja kahta ratsuväkidivisioonaa. Kasseliin sijoitettu yleisesikunta 2 johti kolmea jalkaväkidivisioonaa ja ratsuväkidivisioonaa.
Vuosina 1933 ja 1934, Hitlerin tultua valtakunnankansleriksi Reichswehr aloitti salaisen laajennusohjelman, josta tuli julkinen Wehrmachtin perustamisen myötä 1935.
Wikimedia Commonsissa on kuvia tai muita tiedostoja aiheesta .
| --- | --- |
Kaasunaamarein ja raskain konekiväärein varustetut Reichswehrin sotilaat ylittävät esteitä urheilujuhlassa Berlin-Lankwitzissa 1. toukokuuta 1932: Reichswehrin sotilaita sotaharjoituksissa 1926. Toinen oikealta Wehrmachtin tuleva kenraalieversti Alfred Jodl.
Organisaatio
Reinhold Forsdahl

Reinhold Forsdahl  (sukunimi aik. Andersson: 3. helmikuuta 1895 Lapinjärvi - 30. joulukuuta 1965 Lapinjärvi) oli suomalainen maanviljelijä ja ruotsin kielellä kirjoittanut näytelmäkirjailija.
Forsdahl toimi maanviljelijänä Lindkosken kylässä Lapinjärvellä. Hän oli myös paikallisen kotiseutuyhdistyksen (Hembygdens Vänner) puheenjohtaja.
Teoksia

Födelsemärket : folkpjäs i fyra akter. Östra Nylands ungdomsförbunds hembygdsskrifter 1. Lovisa 1936
Ronnebyån

| Ronnebyån |
| --- | --- |

Maanosa:  Eurooppa
Maat:  Ruotsi
Läänit:  Blekinge, Kronoberg
Maakunnat:  Blekinge, Småland
Kunnat:  Ronneby, Tingsryd, Lessebo
Vesistöalue ja valuma-alueen tietoja
Päävesistöalue:  Ronnebyånin vesistö
Pinta-ala:  1 112,7 km²  
Järvisyys:  8 % 
Pääuoman pituus:  117 km 
Pääuoman osuudet:  Ronnebyån ←Fibbleån
Joen uoman kohteita
Alkulähde:  Rottnen 
 :  56.7375°N, 15.1730°E
Laskupaikka:  Ronneby, Ronnebyn kunta
 :  56.17398°N, 15.3010°E
Mittaustietoja
Lähdekorkeus:  148 m  mpy.
Laskukorkeus:  0 m
Korkeusero:  148 m
Pituus:  85 km  
Kaltevuus:  1,26 m/km
Keskiylivirtaama:  24 m³/s (MHQ) 
Keskivirtaama:  9,26 m³/s (MQ) 
Keskialivirtaama:  3,17 m³/s (MNQ) 
Muuta
Muualla:  Wikimedia Commons
Ronnebyån on Ruotsissa Blekingen läänissä virtaava 117 kilometriä pitkä joki, joka kuuluu Ronnebyånin vesistössä sen pääuomaan. Joen valuma-alueen pinta-ala on 1 113 neliökilometriä ja se laskee Itämeren pääaltaaseen Ronnebyn keskustaajamassa.
Vesivoima

Ronnebyånin pääuomassa on 13 vesivoimalaitosta: Ronneby, Djupafors, Kallinge, Brantafors, Verperyd, Karlsnäs, Långgölsmåla, Klåvben, Horkoneryd, Krokfjorden, Dång, Bro ja Skogsryd. Voimaloiden yhteisteho on 13,9 megawattia ja niiden vuosituotanto on noin 51,2 gigawattituntia.
Käännös suomeksi
Roberto Cavalli

Roberto Cavalli
Roberto Cavalli (15. marraskuuta 1940 – 12. huhtikuuta 2024 Firenze, Italia) oli italialainen muotisuunnittelija. Hänen nimeään kantaa myös hänen vaatemerkkinsä.
Ura

Roberto Cavalli oli kotoisin Firenzesta. Cavallin taiteellisen perheen isä kuului Italian taiteen uudistamista ajaneeseen Macchiaioli-liikkeeseen. Cavalli opiskeli paikallisessa taide-instituutissa ja erikoistui tekstiilien painotekniikkaan. Kukka-aiheisilla painatuksillaan Cavalli alkoi saada huomiota Italiassa ja 1970-luvulla hän patentoi vallankumouksellisen painotekniikkansa. Hänen tekniikkaansa käytettiin esikertaa Pariisissa Hermèsin ja Pierre Cardinin muotitaloissa. Kolmekymmentävuotiaana hän esitteli ensimmäisen nimeään kantavan kokoelman ja avasi Saint-Tropez’ssa ensimmäisen liikkeensä. Seuraavilla vuosikymmenillä Cavalli avasi uusia liikkeitään ympäri maailmaa ja julkaisi useita mallistoja. Vuonna 2007 hän suunnitteli malliston myös ruotsalaiselle H&M-ketjulle. Vaatteiden lisäksi Cavallin nimeä on kantanut muun muassa vodka- ja viinituotemerkit.
Cavallin tuotemerkkejä

Just Cavalli
Just Cavalli Underwear & Beachwear
Roberto Cavalli Underwear
Class Roberto Cavalli
Roberto Cavalli Naccessori
Roberto Cavalli Angels
Roberto Cavalli Devils
Aiheesta muualla

Roberto Cavallin viralliset sivut
Roberto Cavallin viinin viralliset sivut
Roberto Cavalli vodkan viralliset sivut
Raynald Denoueix

| 0 | 1 | 2 |
| --- | --- | --- |

Henkilötiedot
Koko nimi: Raynald Denoueix
Syntymäaika: 15. huhtikuuta 1948 (ikä 76)
Syntymäpaikka: Rouen, Seine-Maritime, Ranska
Seurat
| Vuodet | Seura | O (M) |
| 1966–1979 |  FC Nantes Atlantique |  |
Valmennusura
  1982–1997 1997–2002 2002–2004:  US Gétigné  FC Nantes Jeunesse  FC Nantes Atlantique  Real Sociedad
Raynald Denoueix (s. 15. huhtikuuta 1948) on ranskalainen jalkapallovalmentaja ja entinen puolustaja.
Ura pelaajana

Denoueix pelasi koko uransa puolustajana FC Nantes Atlantiquessa. Hän edusti seuraa 13 vuoden ajan ja kuului José Arribas'n jeu à la nantaise-pelitavan lanseeraaneeseen joukkueeseen, joka voitti kaksi Ranskan mestaruutta 1970-luvulla.
Ura pelaajana > Meriitit pelaajana

Ranskan mestaruus (2): 1973, 1977
Ura valmentajana

Pelaajauransa jälkeen Denoueix aloitti amatööriseura US Gétignén valmentajana, kunnes siirtyi 1982 työskentelemään FC Nantes Atlantiquen organisaatioon juniorivalmentajaksi. Hänen aikanaan Nantes'n junioriakatemiasta ponnistivat maailmanmaineeseen muun muassa Didier Deschamps ja Marcel Desailly sekä myöhemmin Claude Makélélén ja Christian Karembeun kaltaisia maailmantähtiä.
Kun Nantes'n päävalmentaja Jean-Claude Suaudeau jätti tehtävänsä kesällä 1997, nousi Denoueix uudeksi päävalmentajaksi. Debyyttikausi ei sujunut kovin ruusuisesti ja Nantes sijoittui Division 1:ssä vasta sijalle 11. Liigasijoitukset olivat keskikastissa myös kahdella seuraavalla kaudella, mutta menestystä tuli kahden Coupe de Francen mestaruuden myötä. Lopulta kausi 2000/01 toi jättipotin myös liigassa, kun Nantes'ssa juhlittiin seurahistorian kahdeksatta ja toistaiseksi viimeistä mestaruutta. Mestaruuden jälkeinen kausi alkoi kuitenkin vaisusti ja Denoueix sai lopulta tammikuussa 2002 potkut tehtävistään.
Kesällä 2002 Denoueix siirtyi espanjalaisseura Real Sociedadin peräsimeen. Menestys oli debyyttikaudella komeaa ja baskiseura sijoittui Primera Divisiónissa komeasti hopealle. Denoueix valittiin menestyksen johdosta vuoden 2003 parhaaksi liigavalmentajaksi Espanjassa. Kaudella 2003/04 Denoueix johdatti Sociedadin Mestarien liigassa kuudentoista parhaan joukkoon, mutta liigassa seura jäi viidenneksitoista ja hän sai lähteä kauden jälkeen.
Sociedad-pestinsä jälkeen Denoueix on toiminut Canal+:n jalkapalloasiantuntijana ja ollut mukana Les Spécialistes -ohjelmassa.
Ura valmentajana > Meriitit valmentajana

Ranskan mestaruus: 2001
Coupe de France (2): 1999, 2000
Espanjan mestaruus
Hopeaa: 2003
UNFP:n vuoden valmentaja Ligue 1:ssä: 2001
La Ligan vuoden valmentaja (Don Balón): 2003
Aiheesta muualla

Raynald Denoueix
| 0 | 1 | 2 |
| --- | --- | --- |
| Edeltäjä: Jean-Claude Suaudeau | FC Nantes Atlantiquen päävalmentaja 1997–1/2002 | Seuraaja: Ángel Marcos |
| 0 | 1 | 2 |
| --- | --- | --- |
| Edeltäjä: Roberto Olabe | Real Sociedadin päävalmentaja 2002–2004 | Seuraaja: José María Amorrortu |
| 0 | 1 | 2 |
| --- | --- | --- |
| Edeltäjä: Claude Puel | UNFP:n Vuoden valmentaja Ligue 1:ssä 2001 | Seuraaja: Joël Muller |
| 0 | 1 | 2 |
| --- | --- | --- |
| Edeltäjä: Rafael Benítez | La Ligan vuoden valmentaja 2003 | Seuraaja: Javier Irureta |
Ruosteluhtakana

| Ruosteluhtakana |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Luhtakanat Rallus
Laji::  elegans
Kaksiosainen nimi
 Rallus elegans  (Audubon, 1834) 
Katso myös
   Ruosteluhtakana Wikispeciesissä   Ruosteluhtakana Commonsissa 
Infobox OKNimi-testi OKIUCN-testi OK: 
Ruosteluhtakana (Rallus elegans) on amerikkalainen rantakana. Siitä tunnetaan kolme alalajia, joista nimialalaji elegans elää Itä-Kanadassa ja Yhdysvaltain koillisosassa ja talvehtii itäisessä Meksikossa; tenuirostris elää Meksikon keskiosissa, ja ramsdeni Kuubassa sekä Isla de la Juventudilla. John James Audubon kuvaili lajin holotyypin Charlestonista Etelä-Carolinasta vuonna 1834.
Reinhold Glière

Reinhold Glière
Reinhold Moritzovitš Glière (ven. Рейнгольд Морицевич Глиэр, Reingold Moritsevitš Glier; 11. tammikuuta 1875 (J: 30. joulukuuta 1874) Kiova – 23. kesäkuuta 1956 Moskova) oli Ukrainassa syntynyt neuvostoliittolainen taidemusiikin säveltäjä, orkesterinjohtaja ja opettaja.
Glière oli puhallinsoittimenrakentaja Ernst Moritz Glierin ja hänen vaimonsa Józefa Korczakin toinen poika. Hän muutti vuoden 1900 tienoilla sukunimensä kirjoitusmuotoon Glière. Tämä synnytti huhun hänen ranskalaisesta tai belgialaisesta alkuperästään. Sukutausta isän puolelta on kuitenkin saksalainen, äidin puolelta puolalainen.
Glière opiskeli Kiovan musiikkikoulussa vuodesta 1891[lähde? ] ja Moskovan konservatoriossa vuodesta 1894. Hän valmistui vuonna 1900, jolloin oli jo kirjoittanut yksinäytöksisen oopperan.[lähde? ]
Glière oli Kiovan konservatorion professori 1913–1920 ja johtaja vuodesta 1914. Hän opetti vuoteen 1941 saakka Moskovassa. Hän työskenteli muun muassa Siperiassa ja muualla Neuvostoliiton syrjäseuduilla, Azerbaidžanissa sekä Uzbekistanissa, joista viimeksi mainitussa hän teki sävellystyötä yhdessä Talib Sadikovin kanssa.[lähde? ]
Glièren tuotantoon kuuluu yli 500 sävellystä, muun muassa sinfonioita, konserttoja, baletteja ja kamarimusiikkia. Hän oli kolmesti Stalin-palkittu Neuvostoliiton kansantaiteilija. Glièren tunnetuin yksittäinen kappale lienee vuonna 1927 sävellettyyn balettiin Punainen unikko sisältyvä "Venäläinen merimiestanssi".[lähde? ]
Glièren puoliso oli Maria Robertowna Renkvist, ja heillä oli viisi lasta.
Aiheesta muualla

Kuvia tai muita tiedostoja aiheesta Reinhold Glière Wikimedia Commonsissa
Rusutjärvi

| Rusutjärvi |
| --- | --- |
Valtiot:  Suomi 
Paikkakunta:  Tuusula, Uusimaa
Koordinaatit:  60°25′36″N, 24°59′00″E
Järvinumero:  21.083.1.001 
Mittaustietoja
Pinnankorkeus:  46 m
Rantaviiva:  5,43 km
Pinta-ala:  1,33 km²
 fiRusutjärvi 
Rusutjärvi on Tuusulassa sijaitseva järvi, jonka pinta-ala on 133 hehtaaria ja pinnankorkeus 46 metriä. Järvi sijaitsee noin 3–4 kilometriä Tuusulan keskuksesta, Hyrylästä luoteeseen, ja sen rannalla on myös Rusutjärvi-niminen kylä. Kylässä toimii Rusutjärven koulu.
Rusutjärven itärannalla on uimaranta sekä leirikeskus, jonka laajennus valmistui vuonna 2008. Länsirannalla taas on kylän uimaranta sekä useita Rusutjärviseuran vuokraamia ja ylläpitämiä vuokravenepaikkoja.
Rusutjärvestä vedet laskevat Vuohikkaanojaa pitkin Tuusulanjärveen.
Roosa Koskelo

| Roosa Koskelo |
| --- | --- |

Henkilötiedot
Koko nimi:  Roosa Koskelo
Syntynyt: 20. elokuuta 1991 (ikä 33)
Kansalaisuus:   Suomi
Lentopalloilija
Lempinimi:  Rose
Pelipaikka:  libero
Pituus:  164 cm
Nyk. joukkue:   Allianz MTV Stuttgart
Pelaajaura
Ammattilaisjoukkueet
2006–2008 2008–2009 2009–2012 2012–2013 2013–2016 2016–2018 2018–:   Somero  Kimmo Volley 1-sarja  HPK  LP Kangasala  LP Viesti LP Salo  Branik Maribor  Allianz MTV Stuttgart
Maajoukkueet
2013:   Suomi
Ottelut:  48 (31.12.2020)
Roosa Koskelo (s. 20. elokuuta 1991) on suomalainen lentopalloilija, joka edustaa saksalaista Allianz MTV Stuttgartia. Hänen kasvattajaseuransa on Loimaan Jankko.
Koskelo on voittanut LP Viestissä 2014 ja 2015 SM-kultaa. SM-hopeaa hän saavutti 2010, 2012, 2013 ja 2016. Suomen Cupin mestaruuden forssalaislähtöinen Koskelo on voittanut 2012, 2014 ja 2015. Koskelo kuuluu myös Suomen naisten lentopallomaajoukkueeseen, jossa hän on pelannut 48 maaottelua vuoden 2019 loppuun mennessä. Kaudella 2018–2019 Suomen Lentopalloliitto valitsi hänet parhaaksi naispelaajaksi.
Liigauran Koskelo aloitti 15-vuotiaana 27.1.2007 Someron paidassa Salon Viestin vastaan. Somerossa Koskelo pelasi kahden kauden aikana seitsemän ottelua. Vuoden 1-sarjapelien jälkeen hän siirtyi 2009 Hämeenlinnaan HPK:hon, jossa voitti kolme SM-mitalia yhtä monen kauden aikana. 2012-2013 LP Kangasalan paidassa hän saavutti SM-hopeaa ja Suomen Cupin mestaruuden. LP Viestiin Koskelo siirtyi 2013.
Koskelo valittiin liigan tähdistöön mestaruuskausilla 2014 ja 2015. Mestarien liigassa Koskelo valittiin kaudella 2014–2015 kolmannella peliviikolla tähdistöpelaajaksi. Kuukauden tähdistöön Mestaruusliigassa Koskelo on valittu peräti 13 kertaa.
Marraskuussa 2016 Koskelo siirtyi slovenialaiseen Branik Mariboriin. Hän voitti Slovenian mestaruuden vuosina 2017 ja 2018. Vuonna 2019 hän voitti Stuttgartin joukkueessa Saksan mestaruuden.
Koskelo on pelipaikaltaan libero.
Mestaruusliigan runkosarjassa ja pudotuspeleissä

| Kausi | Seura | Ottelut | Pisteet | Ässät | Torjunnat |
| --- | --- | --- | --- | --- | --- |
| 2006–07 | LiigaSomero | 4 | 0 | 0 | 0 |
| 2009–10 | HPK | 21 | 0 | 0 | 0 |
| 2010–11 | HPK | 21 | 1 | 0 | 0 |
| 2011–12 | HPK | 17 | 1 | 0 | 0 |
| 2012–13 | LP Kangasala | 23 | 0 | 0 | 0 |
| 2013–14 | LP Viesti | 24 | 1 | 0 | 0 |
| 2014–15 | LP Viesti | 22 | 0 | 0 | 0 |
| 2015–16 | LP Viesti | 28 | 0 | 0 | 0 |

| Kausi | Seura | Ottelut | Pisteet | Ässät | Torjunnat |
| --- | --- | --- | --- | --- | --- |
| 2007–08 | Somero | 3 | 0 | 0 | 0 |
| 2009–10 | HPK | 9 | 1 | 0 | 0 |
| 2010–11 | HPK | 8 | 0 | 0 | 0 |
| 2012–13 | LP Kangasala | 9 | 0 | 0 | 0 |
| 2013–14 | LP Viesti | 9 | 0 | 0 | 0 |
| 2014–15 | LP Viesti | 11 | 0 | 0 | 0 |
| 2015–16 | LP Viesti | 11 | 0 | 0 | 0 |
Robert K. Merton

| Robert K>  Merton |
| --- | --- |

Henkilötiedot
Syntynyt: 4. heinäkuuta 1910 Philadelphia, Yhdysvallat
Kuollut: 23. helmikuuta 2003 (92 vuotta) New York City, Yhdysvallat
Kansalaisuus:  yhdysvaltalainen
Koulutus ja ura
Väitöstyön ohjaaja:  Pitirim Sorokin, Talcott Parsons, George Sarton ja Lawrence Joseph Henderson
Tutkimusalue:  sosiologia
Palkinnot:  National Medal of Science (1994)
Robert King Merton (4. heinäkuuta 1910 – 23. helmikuuta 2003) oli yhdysvaltalainen sosiologi, joka määritteli muun muassa itsensä toteuttavan ennusteen käsitteen. Hän syntyi juutalaisille maahanmuuttajavanhemmille Philadelphiassa.
Merton loi huomattavan uran Columbian yliopiston professorina ja sai vuonna 1994 Yhdysvaltain presidentin myöntämän National Medal of Science -palkinnon. Taloustieteen Nobel-palkittu Robert C. Merton on hänen poikansa.